pythainlp/thai-wiki-dataset-v4 huggingface dataset:
กิ่งจังหวัดโอชิมะ (ฮกไกโด)

กิ่งจังหวัดโอชิมะ  เป็น 1 ใน 14 กิ่งจังหวัดของฮกไกโด ประเทศญี่ปุ่น จัดตั้งขึ้นในปี ค.ศ. 1897 มีชื่อเดิมคือกิ่งจังหวัดฮาโกดาเตะ มีประชากร ณ ปี 2004 ประมาณ 456,621 คน และมีพื้นที่ 3,715.38 ตารางกิโลเมตร มีท่าอากาศยานฮาโกดาเตะ ซึ่งตั้งอยู่ในนครฮาโกดาเตะ
ประวัติศาสตร์.
ประวัติความเป็นมาของกิ่งจังหวัดโอชิมะ เรียงตามปี ค.ศ.
ภูมิศาสตร์.
กิ่งจังหวัดโอชิมะตั้งอยู่บนคาบสมุทรโอชิมะ
เทศบาล.
 <imagemap>
ไฟล์:Labeled administrative map of Hokkaido prefecture.svg
<imagemap>
ไฟล์:Labeled administrative map of Hokkaido prefecture.svg
 เทศบาลในกิ่งจังหวัดโอชิมะ ภาพที่สามารถคลิกได้
การเจาะเยื่อไครโคไทรอยด์

การเจาะเยื่อไครโคไทรอยด์  เป็นหัตถการทางการแพทย์อย่างหนึ่งทำโดยผ่าเปิดผิวหนังและเยื่อไครโคไทรอยด์ให้เป็นช่องเพื่อให้อากาศสามารถผ่านเข้าสู่หลอดลมได้ ส่วนใหญ่ทำในภาวะฉุกเฉินที่ผู้ป่วยไม่สามารถหายใจตามทางหายใจปกติเช่นจมูกหรือปากได้ เช่น มีการอุดตันของทางเดินหายใจจากสิ่งแปลกปลอม อาการแพ้จนใบหน้าและปากบวม การบาดเจ็บของใบหน้าอย่างรุนแรง การเจาะเยื่อไครโคไทรอยด์นี้ส่วนใหญ่เกือบทั้งหมดทำเป็นทางเลือกสุดท้ายในการเปิดทางหายใจในกรณีที่การใส่ท่อช่วยหายใจทางปากหรือทางจมูกล้มเหลวหรือมีข้อห้าม นอกจากนี้การเจาะเยื่อไครโคไทรอยด์ยังทำได้เร็วกว่าการเจาะคอ ไม่จำเป็นต้องทำให้เสี่ยงต่อการเกิดการเคลื่อนของกระดูกสันหลังส่วนคอ และมีภาวะแทรกซ้อนน้อยกว่า อย่างไรก็ดีแม้การเจาะเยื่อไครโคไทรอยด์จะสามารถช่วยชีวิตในช่วงเวลาหน้าสิ่วหน้าขวานได้แต่จุดประสงค์ก็ยังคงเป็นไปเพื่อยื้อเวลารักษาชีวิตผู้ป่วยเอาไว้จนกว่าจะสามารถทำช่องทางหายใจที่ถาวรกว่าได้อยู่ดี
กิ่งจังหวัดฮิยามะ

กิ่งจังหวัดฮิยามะ  เป็น 1 ใน 14 กิ่งจังหวัดของฮกไกโด ประเทศญี่ปุ่น จัดตั้งขึ้นเมื่อ ค.ศ. 1897 ครอบคลุมพื้นที่คาบสมุทรโอชิมะด้านตะวันตกซึ่งติดกับทะเลญี่ปุ่น และเกาะโอกูชิริ
เทศบาล.
กิ่งจังหวัดฮิยามะเป็นกิ่งจังหวัดที่ไม่มีนคร แต่ประกอบด้วย 7 เมือง ใน 5 อำเภอ
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดฮิยามะ ภาพที่สามารถคลิกได้
การเลือกตั้งประธานาธิบดีฝรั่งเศส ค.ศ. 2012

การเลือกตั้งประธานาธิบดีฝรั่งเศส ค.ศ. 2012  จัดขึ้นเมื่อวันที่ 21-22 เมษายน และ 5-6 พฤษภาคม พ.ศ. 2555 โดยมีจุดประสงค์ในการหาบุคคลมาดำรงตำแหน่งประธานาธิบดีแห่งสาธารณรัฐฝรั่งเศสสืบต่อจากประธานาธิบดีนีกอลา ซาร์กอซี โดยซาร์กอซีก็ยังลงตำแหน่งในสมัยที่สอง และเป็นสมัยสุดท้ายตามรัฐธรรมนูญอีกด้วย
โดยผลการเลือกตั้งในรอบแรก ฟร็องซัว ออล็องด์ และนีกอลา ซาร์กอซี ทั้งสองได้ผ่านการคัดเลือกในรอบแรก โดยไม่มีใครได้คะแนเสียงเกินกึ่งหนึ่ง และในรอบที่สอง ออล็องด์ก็ได้รับการเลือกตั้งโดยมีคะแนนเสียง 51.64% และซาร์กอซี 48.36% เป็นอันดับที่สอง
ทู (อัลบั้มเล็งกา)

ทู  เป็นอัลบั้มที่สองของศิลปิน เล็งกา เปิดตัวครั้งแรกที่ประเทศสิงคโปร์เมื่อวันที่ 28 กุมภาพันธ์ ค.ศ. 2011 และออกจำหน่ายเมื่อวันที่ 19 เมษายน ค.ศ. 2011
กิ่งจังหวัดคามิกาวะ

กิ่งจังหวัดคามิกาวะ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดคามิกาวะ เรียงตามปี ค.ศ.
กิ่งจังหวัดรูโมอิ

กิ่งจังหวัดรูโมอิ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดรูโมอิ เรียงตามปี ค.ศ.
ภูมิศาสตร์.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดรูโมอิ ภาพที่สามารถคลิกได้
เลโก้ เดอะลอร์ดออฟเดอะริงส์

เลโก้ "เดอะลอร์ดออฟเดอะริงส์"  เป็นของเล่นชุดเลโก้ ที่กำลังจะทำการเปิดตัวซึ่งอิงจากภาพยนตร์"เดอะลอร์ดออฟเดอะริงส์" และ"เดอะฮอบบิท" โดยภาพเบื้องต้นชุดแรกของการเปิดตัวได้แสดงขึ้นในวันที่ 20 ธันวาคม ค.ศ. 2011
รายชื่อมินิฟิกเกอร์อันเป็นที่รู้จัก.
<templatestyles src="Div col/styles.css"/>
โฮนัม

โฮนัม (ความหมาย "ทางทิศใต้ของทะเลสาบ") เป็นภูมิภาคที่อยู่กับจังหวัดช็อลลาเดิม ซึ่งปัจจุบันอยู่ในประเทศเกาหลีใต้ ปัจจุบันนี้ใช้อ้างถึงพื้นที่จังหวัดช็อลลาเหนือและจังหวัดช็อลลาใต้ 
ชื่อโฮนัมยังใช้ในชื่อของเส้นทางรถไฟสายโฮนัมและทางด่วนสายโฮนัม ซึ่งเป็นเส้นทางหลักสายยาวเชื่อมระหว่างโซลและแทจ็อนสู่โฮนัม 
ชื่อโฮนัมนี้ยังใช้อ้างอิงถึงบุคคลที่อาศัยอยู่ในภูมิภาคนี้และยังเป็นชื่อของมหาวิทยาลัย ที่ตั้งอยู่ที่เมืองควังจู อดีตเมืองหลวงของจังหวัดช็อลลาใต้
ย็องนัม

ย็องนัม (ความหมาย "ทางผ่านไปยังทางใต้") เป็นภูมิภาคที่อยู่กับจังหวัดคย็องซังเดิม ซึ่งปัจจุบันอยู่ในประเทศเกาหลีใต้ (และยังเป็นชื่อของจังหวัดในสมัยอาณาจักรโครยอซึ่งตั้งอยู่ในบริเวณนี้อีกด้วย) 
ปัจจุบันภูมิภาคนี้ประกอบไปด้วยจังหวัดคย็องซังเหนือและใต้ และมหานครปูซาน, แทกู และอุลซาน และชื่อภูมิภาคนี้ยังใช้เป็นชื่อของมหาวิทยาลัยย็องนัมอีกด้วย
ย็องดง (ภูมิภาค)

ย็องดง (ความหมาย "ทางผ่านไปยังตะวันออก") เป็นภูมิภาคที่อยู่ทางด้านทิศตะวันออกของจังหวัดคังวอนในเกาหลีใต้ และอยู่ทางทิศตะวันออกของจังหวัดคังวอน ในเกาหลีเหนือ
ถึงแม้ว่าย็องซอจะบรรยายถึงทางตะวันตก ครึ่งหนึ่งของทั้งสองจังหวัดและควันดงใช้บรรยายรวมถึงภูมิภาคทั้งสอง "ย็องดง" เป็นชื่อที่ใช้กันบ่อยในประเทศเกาหลีใต้มากกว่าทั้งสองชื่อที่กล่าวมาก่อนหน้านี้ และอาจมีการใช้อย่างง่ายๆเพื่ออธิบายถึงภูมิภาคนี้ทั้งหมด 
และชื่อของภูมิภาคยังใช้กับชื่อ ทางรถไฟสายย็องดง และทางด่วนสายย็องดง ซึ่งเป็นเส้นทางคมนาคมหลักเชื่อจากโซล สู่จังหวัดคังวอน
แซนตาแอนา (รัฐแคลิฟอร์เนีย)

แซนตาแอนนา  เป็นเคาน์ตีซีตและเป็นเมืองที่มีประชากรมากเป็นอันดับ 2 ของออเรนจ์เคาน์ตี รัฐแคลิฟอร์เนีย สหรัฐอเมริกา โดยมีประชากร 324,528 คน จากการสำรวจในปี ค.ศ. 2010 แซนตาแอนาเป็นเมืองที่มีประชากรเป็นอันดับ 57 ของสหรัฐอเมริกา ก่อตั้งเมืองในปี ค.ศ. 1869 เมืองตั้งอยู่ทางใต้ของรัฐแคลิฟอร์เนีย
แม่น้ำไทน์

แม่น้ำไทน์  เป็นแม่น้ำในภาคตะวันออกเฉียงเหนือของอังกฤษ เกิดจาการรวมตัวกันของแม่น้ำ 2 สาย คือแม่น้ำนอร์ทไทน์และแม่น้ำเซาท์ไทน์ โดยแม่น้ำทั้ง 2 สาย บรรจบกันที่วอร์เดนร็อก ใกล้กับเฮกซัม ในมณฑลนอร์ทธัมเบอร์แลนด์
เดอะโชว์

เดอะโชว์  เป็นซิงเกิลแรกของเล็งกา โดยมี Stuart Brawley เป็นโปรดิวเซอร์ ออกจำหน่ายเมื่อวันที่ 6 กันยายน ค.ศ. 2008 และเพลงนี้อยู่ในอัลบั้มแรกของเธอ "เล็งกา" วางจำหน่ายในเดือนตุลาคม 2008 เพลงนี้แต่งโดยเล็งกา และ Jason Reeves
อะระกะวะ

อะระกะวะ  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ความชื้น

ความชื้น  เป็นคำใช้เรียกปริมาณไอน้ำในอากาศ อย่างเป็นทางการ อากาศชื้นเป็นสารผสมระหว่างไอน้ำกับองค์ประกอบอื่นของอากาศ โดยความชื้นนิยามในแง่ของปริมาณน้ำในสารผสมนี้ เรียกว่า ความชื้นสัมบูรณ์ ในการใช้ประจำวัน คำว่า "ความชื้น" มักหมายถึง ความชื้นสัมพัทธ์มากกว่า โดยแสดงเป็นร้อยละในการพยากรณ์อากาศและในเครื่องวัดความชื้นอากาศครัวเรือน ที่เรียกเช่นนี้เพราะเป็นการวัดความชื้นสัมบูรณ์ปัจจุบันเทียบกับค่าสูงสุด ความชื้นจำเพาะ (specific humidity) เป็นอัตราส่วนของปริมาณไอน้ำในสารผสมกับปริมาณอากาศทั้งหมด (อิงมวล) ปริมาณไอน้ำในสารผสมสามารถวัดได้โดยมวลต่อปริมาตรหรือเป็นความดันย่อย (partial pressure) ขึ้นอยู่กับการใช้
ในทางอุตุนิยมวิทยา ความชื้นบ่งชี้ความน่าจะเกิดหยาดน้ำฟ้า น้ำค้างหรือหมอก ความชื้นสัมพัทธ์ที่สูงลดประสิทธิภาพการหลั่งเหงื่อเพื่อลดอุณหภูมิร่างกาย เพราะไปลดอัตราการระเหยความชื้นจากผิวหนัง ปรากฏการณ์นี้คำนวณในรูปตารางดัชนีความร้อน ซึ่งใช้ระหว่างสภาพอากาศฤดูร้อน
นอกจากความชื้นในอากาศแล้ว ความชื้น  ยังหมายถึง การมีของเหลว โดยเฉพาะอย่างยิ่งน้ำ ตัวอย่างเช่น น้ำปริมาณน้อยอาจพบได้ในอากาศ ในอาหารและในผลิตภัณฑ์ทั้งหลาย
วาเลรี ทรีแอร์แวแลร์

วาเลรี ทรีแอร์แวแลร์ (สกุลเดิม: มาซอโน; 16 กุมภาพันธ์ พ.ศ. 2508 —) ผู้สื่อข่าวชาวฝรั่งเศส อดีตคู่ครองที่มิได้จดทะเบียนสมรสของฟร็องซัว ออล็องด์ ประธานาธิบดีของประเทศฝรั่งเศส ที่ยุติความสัมพันธ์ในเดือนมกราคม พ.ศ. 2557
ประวัติ.
วาเลรี ทรีแอร์แวแลร์ เกิดที่เมืองอ็องเฌ เป็นบุตรคนที่ห้าจากทั้งหมดหกคน ของมารดาซึ่งประกอบอาชีพอยู่หน้าโรงสเกตน้ำแข็งประจำเมืองอ็องเฌ กับบิดาผู้พิการ ชื่อ ฌ็อง-นอแอล มาซอโน ซึ่งสูญเสียขาไปหนึ่งข้างเมื่ออายุได้ 13 ปี อันเป็นผลมาจากสงครามโลกครั้งที่สอง และได้เสียชีวิตลงเมื่อวาเลรีมีอายุได้ 21 ปี
วาเลรีศึกษาทางด้านประวัติศาสตร์ และรัฐศาสตร์ และสำเร็จการศึกษาระดับปริญญาโทการศึกษาชั้นสูงด้านรัฐศาสตร์จากมหาวิทยาลัยซอร์บอน
ในปี พ.ศ. 2548 ฝรั่งเศสได้มีช่อง "Direct 8" โดยเธอรับหน้าที่เป็นพิธีกรข่าวการเมืองในรายการทอล์กโชว์ ซึ่งส่วนใหญ่มักดำเนินรายการด้วยการสัมภาษณ์ตัวต่อตัว สองปีต่อมาเธอได้เป็นพิธีกรรายการ "Le Grand 8" ดำเนินรายการร่วมกับมีกาแอล เกจ (Mikaël Guedj) ในเดือนกันยายน ซึ่งเนื้อหาของรายการเป็นการพูดคุยเกี่ยวกับการเมือง และยังดำเนินรายการอยู่
ชีวิตส่วนตัว.
เธอสมรสครั้งแรกกับเพื่อนชายคนสนิทในวัยเด็กชื่อ ฟร็องก์ ทูรีโย (Franck Thurieau) และทั้งคู่ก็ลงท้ายด้วยการหย่าโดยที่ทั้งสองไม่มีบุตรด้วยกัน วาเลรีสมรสครั้งที่สองกับเดอนี ทรีแอร์แวแลร์ นักเขียนและนักวิชาการซึ่งเป็นบรรณาธิการของนิตยสาร "Paris Match" แต่ก็ลงเอยด้วยการหย่าร้างอีกเช่นเคย เธอมีบุตรกับทรีแอร์แวแลร์ 3 คน
วาเลรีเริ่มมีความสัมพันธ์กับฟร็องซัว ออล็องด์ ช่วงปี พ.ศ. 2549 ทั้งสองพบกันในช่วงการเลือกตั้งรัฐสภาปี 2531 ซึ่งขณะนั้นออล็องด์ยังใช้ชีวิตคู่กับเซกอแลน รัวยาล จนในปี พ.ศ. 2553 ทั้งสองได้ออกมาเปิดเผยกับสาธารณชนว่าทั้งคู่ได้คบหากัน 
ในเดือนมกราคม พ.ศ. 2557 ฟร็องซัว ได้ประกาศการยุติความสัมพันธ์กับเธอ หน้าเพจทั้ง 130 หน้า และภาพอีก 600 รูปของอดีตสุภาพสตรีหมายเลขหนึ่งถูกลบออกทั้งหมดจากเว็บไซต์ของเอลีเซ เมื่อเมื่อเวลา 11.00 นาฬิกาของวันที่ 26 มกราคม พ.ศ. 2557
เสี่ยวลิ้มยี่ 2

เสี่ยวลิ้มยี่ 2 (พินอิน: Shàolín Xiǎozi) ภาพยนตร์กำลังภายในปนตลกสัญชาติฮ่องกงและจีน นำแสดงโดย หลี่ เหลียนเจี๋ย, หยูไห่, หยู เจิ้งฮุย ออกฉายในปี ค.ศ. 1984
เนื้อเรื่อง.
ครอบครัว 2 ตระกูลที่อาศัยอยู่ในละแวกเดียวกัน มีเพียงแม่น้ำสายใหญ่กั้นกลาง หนึ่งคือบ้านของเศรษฐี เปา เซิ่งฟง ผู้เยี่ยมยุทธในทางกระบี่บู๊ตึ้ง มีทรัพย์สินเงินทองมากมาย และบ้านหลังใหญ่ แต่กลับอาภัพบุตรผู้สืบสกุล มีทายาทถึง 7 คนแต่ก็เป็นลูกสาวเสียหมด
ส่วนอีกบ้านเป็นของ เทียนฟง และน้องชายที่ชื่อว่า หยีหลง สองพี่น้องซึ่งอดีตเคยเป็นจอมยุทธศิษย์ของวัดเส้าหลิน ที่รับเลี้ยงเด็กกำพร้า 7 คน เป็นบุตรบุญธรรม ทั้งสองพยายามช่วยกันทำงานเก็บเงินเพื่อขอลูกสาวอีกบ้านมาแต่งงานเป็นภรรยา แต่ดูเหมือนจะเกิดขึ้นได้ยากเต็มทน เพราะสองบ้านเป็นไม้เบื่อไม้เมากันมานาน แถมยังมีคำขาดจากอีกฝ่ายว่า ต้องหาเงินมาซื้อวัว 10 ตัวเป็นค่าสินสอด แต่กว่าจะได้วัวซักตัวก็เลือดตาแทบกระเด็นแล้ว
เบื้องหลังและคำวิจารณ์.
"Kids From Shaolin" หรือ "Shaolin Temple 2: Kids From Shaolin" เป็นภาพยนตร์ภาคต่อจาก "Shaolin Temple" ที่ฉายในปี ค.ศ. 1982 หรือ 2 ปีก่อนหน้านั้น ถือเป็นภาพยนตร์ภาค 2 ในภาพยนตร์ไตรภาคชุดนี้ โดยมี "Martial Arts of Shaolin" ในปี ค.ศ. 1986 เป็นภาคจบ
ภาพยนตร์ยังได้ หลี่ เหลียนเจี๋ย นักแสดงนำในภาคแรกกลับมารับบทนำอีกครั้ง และทีมนักแสดงชุดเดิม แต่ได้เปลี่ยนบทบาทไป ซึ่ง หยู เจิ้งฮุย ซึ่งปกติจะรับบทร้าย ในคราวนี้มารับบทเด่นที่เสมือนเป็นตัวเอกอีกคนร่วมกับหยีหลง คือ บทหัวหน้าบ้านบู๊ตึ้ง ที่ดูเหมือนว่าโหด แต่ใจดี และอยากได้ลูกชายมาก ๆ และนักแสดงอีกคนที่เด่นอีกเช่นกัน คือ หยูไห่ ที่แต่เดิมรับบทหลวงจีนเจ้าอาวาสอาจารย์ของตัวเอก คราวนี้มาเป็นพี่ชายของตัวเอก ซึ่ง หยูไห่ ในอีกเกือบ 30 ปีต่อมา ได้รับบทเจ้าอาวาสวัดเส้าหลินอีกครั้ง จาก "Shaolin" ในปี ค.ศ. 2011 ซึ่งได้รับแรงบันดาลใจจากภาพยนตร์ชุดนี้อีกด้วย
ภาพยนตร์เรื่องนี้นับได้ว่ามีโทนที่เบาที่สุดของภาพยนตร์ไตรภาคชุดนี้ ด้วยว่ามีเนื้อเรื่องแบบง่าย ๆ ทำนองเรื่องเล่าพื้นบ้านด้วยซ้ำ เพราะว่าด้วยเรื่องครอบครัวสองครอบครัว ที่ขัดแย้งกันด้วยวิทยายุทธคนละสำนัก คือ เส้าหลิน กับ บู๊ตึ้ง แต่ขณะที่เจ้าบ้านบ้านหนึ่งมีแต่ลูกสาว จึงอยากได้ลูกชายในแบบลูกเขยของบ้านฝั่งตรงข้ามที่เป็นคู่ขัดแย้งกัน จึงถูกมองว่าสู้ภาคแรกไม่ได้ เพราะเนื้อหาละทิ้งความดุเดือดที่ทำให้ "Shaolin Temple" โด่งดังขึ้นมาไป อีกทั้งฉากเปิดเรื่องยังเป็นแอนิเมชันอีก ทำให้มีนักวิจารณ์บางคนเปรียบเทียบว่าภาพยนตร์เรื่องนี้มีบรรยายกาศแบบเดียวกับภาพยนตร์ของวอสลต์ ดีสนีย์ ในยุคทศวรรษที่ 50 ด้วยซ้ำ ที่เล่าเรื่องราวอันอบอุ่นคั่นกลางด้วยความชุลมุนวุ่นวาย ก่อนทุกอย่างจะคลี่คลายอย่างสมบูรณ์แบบในตอนท้ายเรื่อง ด้วยความสามัคคีของอดีตคู่ปรับ
พนิดา คำศรี

พนิดา คำศรี เป็นนักยกน้ำหนักชาวไทย เจ้าของเหรียญทองจากการแข่งขันซีเกมส์ 2011 ที่ประเทศอินโดนีเซีย 
พนิดา คำศรี เกิดเมื่อวันที่ 13 มกราคม พ.ศ. 2532 ที่บ้านตราด ตำบลคอโค อำเภอเมืองสุรินทร์ จังหวัดสุรินทร์ เป็นชาว จังหวัดสุรินทร์ โดยกำเนิด (อายุ ปี) เป็นเจ้าของเหรียญทองจากการแข่งขันซีเกมส์ 2011 ที่ประเทศอินโดนีเซีย ปัจจุบันลงแข่งขันในรุ่น 48 กิโลกรัม
สถิติการแข่งขัน.
พนิดา มีสถิติการแข่งขันยกน้ำหนัก ดังนี้
คณะนักบวชภิกขาจาร

คณะนักบวชภิกขาจาร  คือกลุ่มนักบวชที่ไม่ถือครองกรรมสิทธิ์ในทรัพย์สินใด ๆ (หรือครอบครองเฉพาะที่จำเป็น) ไม่ว่าเป็นการส่วนตัวหรือในนามองค์กร แต่อาศัยปัจจัยยังชีพจากฆราวาสหรือของที่ถูกทิ้งแล้ว และจาริกไปเรื่อย ๆ ไม่อาศัยประจำอยู่ที่แห่งใดโดยเฉพาะ นักบวชภิกขาจารในศาสนาพุทธคือพระภิกษุ ในศาสนาคริสต์คือไฟรเออร์ ในศาสนาฮินดูคือสันยาสี
ศาสนาพุทธ.
ภิกขุ (บาลี) หรือ ภิกษุ (สันสกฤต) แปลว่า ผู้ภิกขาจาร พระพุทธเจ้าทรงเริ่มใช้คำนี้เพื่อหมายถึงนักบวชชายในพระพุทธศาสนา เพราะภิกษุต้องถือวัตรภิกขาจาร ไม่ได้ประกอบอาชีพจึงไม่มีรายได้ และต้องเลี้ยงชีวิตด้วยอาหารที่คฤหัสถ์นำมาถวาย ในสมัยแรกยังไม่มีการตั้งวัด พระภิกษุจึงจาริกไปตามป่าเขา โคนไม้ หรืออาศัยในที่กูฏาคารซึ่งเป็นที่พักสาธารณะ แม้มีการตั้งอารามแล้ว เช่น วัดเวฬุวันมหาวิหาร วัดเชตวันมหาวิหาร ภิกษุสมัยนั้นปกติยังคงเน้นการจาริกเพื่อปฏิบัติธรรมและเผยแผ่พระศาสนา
ศาสนาคริสต์.
คณะนักบวชภิกขาจารในศาสนาคริสต์เป็นคณะนักบวชคาทอลิกประเภทหนึ่ง มีต้นกำเนิดมาจากนักบุญสำคัญ 2 ท่าน คือ นักบุญฟรังซิสแห่งอัสซีซีผู้ก่อตั้งคณะฟรันซิสกัน และนักบุญดอมินิกผู้ก่อตั้งคณะดอมินิกัน โดยมีจุดประสงค์เพื่อปฏิรูปคริสตจักรให้หันกลับมาเน้นพันธกิจตามพระวรสาร คือ การประกาศข่าวดี การใช้ชีวิตแบบยากจน ถ่อมตน นักบวชภิกขาจารเหล่านี้เรียกว่าไฟรเออร์
ในสมัยกลาง มีคณะนักบวชภิกขาจารดั้งเดิมอยู่ 4 คณะ คือ
ในสภาสังคายนาลียงครั้งที่สอง ได้มีมติยอมรับ 5 คณะข้างต้นนี้ว่าเป็น "คณะนักบวชภิกขาจารใหญ่" แล้วปราบปรามคณะอื่น ๆ ต่อมาสภาสังคายนาแห่งเทรนต์ได้ผ่อนคลายมาตรการนี้ลง ได้อนุญาตให้ไฟรเออร์ทั้งหลายถือครองทรัพย์สินได้เหมือนพวกนักพรต ยกเว้นเฉพาะไฟรเออร์คณะฟรันซิสกันและคณะกาปูชิน คณะนักบวชภิกขาจารใหม่ได้แก่
โทชิโร มิฟูเนะ

โทชิโร มิฟูเนะ (; โรมาจิ: "Mifune Toshirō"; 1 เมษายน ค.ศ. 1920 – 24 ธันวาคม ค.ศ. 1997}}) เป็นนักแสดงและผู้กำกับภาพยนตร์ชาวญี่ปุ่นที่มีผลงานภาพยนตร์เกือบ 170 เรื่อง เขาเป็นที่รู้จักจากการร่วมงานกับอากิระ คูโรซาวะ ผู้อำนวยการสร้างภาพยนตร์ และมีผลงานอันมีชื่อเสียงช่วงปี ค.ศ. 1948-65 อาทิ "Rashomon", "Seven Samurai", "Throne of Blood", และ "Yojimbo"
ภูมิภาคอุตสาหกรรมการเดินเรือตะวันออกเฉียงใต้

เขตอุตสาหกรรมชายฝั่งทะเลตะวันออกเฉียงใต้  หรือ เขตเศรษฐกิจตะวันออกเฉียงใต้  มีศูนย์กลางอยู่ที่บริเวณอ่าวเมืองปูซานและเมืองอุลซาน บริเวณนี้เป็นเขตเมืองที่มีประชากรมากเป็นอันดับ 2 ของประเทศเกาหลีใต้ และเป็นภูมิภาคที่มีการพัฒนามากเป็นอันดับที่สอง และเป็นพื้นที่ที่มีอุตสาหกรรมการต่อเรือ การค้าระหว่างประเทศและอุตสาหกรรมหนักเช่น รถยนต์และเคมีภัณฑ์
เขตเมืองหลวงและปริมณฑล (ประเทศเกาหลีใต้)

เขตเมืองหลวงและปริมณฑล หรือภาษาเกาหลีเรียกว่า ซูโดกว็อน (เกาหลี: ,) หรือ ภูมิภาคคย็องกี (เกาหลี: ) เป็นภูมิภาคที่ตั้งอยู่บริเวณตะวันตกเฉียงเหนือของประเทศเกาหลีใต้ ประกอบด้วยเขตการปกครองระดับจังหวัดจำนวน 3 เขต ได้แก่ นครพิเศษโซล มหานครอินช็อน และจังหวัดคย็องกี ภูมิภาคนี้มีประชากรประมาณ 25 ล้านคน (ข้อมูลปี ค.ศ. 2017)[#endnote_] นับเป็นเขตมหานครที่มีประชากรมากเป็นอันดับที่ 5 ของโลก มีพื้นที่ประมาณ 11,704 ตารางกิโลเมตร ภูมิภาคนี้ถือว่าเป็นศูนย์กลางของวัฒนธรรม การค้า การเงิน อุตสาหกรรม และที่อยู่อาศัยของประเทศเกาหลีใต้ เมืองใหญ่สุดในภูมิภาคคือ โซล ซึ่งมีประชากรประมาณ 10 ล้านคน ตามมาด้วยอินช็อน ซึ่งมีประชากรประมาณ 3 ล้านคน
นับตั้งแต่มีการขยายรถไฟไต้ดินเขตโซลสู่เมืองอาซันของจังหวัดชุงช็องใต้ และเมืองชุนช็อนของจังหวัดคังว็อน ทำให้บางครั้งเมืองชอนัน อาซัน และชุนช็อนได้รับการจัดให้อยู่ภายในเขตนี้ด้วย แต่ก็ไม่ถูกต้องนัก
หมายเหตุ.
<templatestyles src="Reflist/styles.css" />
กระบก

กระบก (ชื่อวิทยาศาสตร์: "Irvingia malayana") เป็นไม้ในเขตเอเชียตะวันออกเฉียงใต้ ภาคเหนือเรียกมะมื่น ภาคอีสานเรียกหมากบก ภาษาชองเรียกชะอัง สุโขทัยและโคราชบางพื้นที่เรียกมะลื่น ภาษาส่วยในจังหวัดสุรินทร์เรียกหลักกาย เป็นไม้ยืนต้นในวงศ์ Irvingiaceae ไม่ผลัดใบ เปลือกสีเทาอ่อนปนน้ำตาล ใบเดี่ยว เรียงสลับ ผิวเกลี้ยง ดอกขนาดเล็ก มีขนนุ่ม ออกดอกรวมกันเป็นช่อโตที่ปลายกิ่ง สีขาวอมเขียวอ่อน ผลกลมรี ทรงกล้วยไข่ ขนาดใกล้เคียงกับมะม่วงกะล่อนขนาดเล็ก ผลอ่อนสีเขียว เมื่อแก่จะเข้มขึ้น สุกเป็นสีเหลืองอมเขียว เนื้อเละ เมล็ดแห้ง
การใช้ประโยชน์.
เนื้อไม้ใช้ในการก่อสร้าง และเผาถ่าน เมล็ดนำไปอบหรือคั่ว รับประทานได้ เนื้อในเมล็ดรสมันอมหวาน ทางจังหวัดระยองนำเมล็ดกระบกมาบดละเอียด คลุกน้ำตาล ห่อด้วยใบตอง เรียกข้าวราง เมล็ดมีน้ำมันมาก ใช้ทำสบู่และเทียนไขได้ เนื้อในเมล็ด บำรุงเส้นเอ็นและไขข้อ ฆ่าพยาธิในท้อง
มะปริง

มะปริง (ชื่อวิทยาศาสตร์: "Bouea oppsitifolia") หรือปริง ตง ส้มปริง ภาษาเขมรสุรินทร์เรียกโค้ง เป็นผลไม้พื้นเมืองในอินโดจีนและเอเชียตะวันออกเฉียงใต้
รายละเอียด.
มะปริงมีลักษณะคล้ายมะปราง ต่างกันที่ผลเล็กและป้อมกว่า เป็นไม้ยืนต้น เปลือกต้นสีเทาดำ มียางสีเหลือง ใบเดี่ยวออกตรงข้าม แผ่นใบสีเขียวเข้มแกมม่วง ยอดอ่อนมีใบสีม่วงห้อยลง ดอกช่อ ออกตามซอกใบหรือตามกิ่ง ดอกสีเหลืองอ่อนหรือขาวปนเขียว ผลกลมรี ผลดิบสีเขียวอ่อน เนื้อกรอบชุ่มน้ำ ผลสุกสีเหลือง เนื้อนุ่ม เมล็ดสีม่วงมีรสฝาด 
การใช้ประโยชน์.
ใบอ่อนหรือยอดรับประทานเป็นผักจิ้มน้ำพริก มะปริงดิบใช้ปรุงรสเปรี้ยวในอาหารแทนมะนาว ในน้ำพริก ยำ และนำไปแกงได้ อาจจะนำไปดองในน้ำเกลือเพื่อเก็บไว้รับประทานได้นานขึ้น ผลสุกกินเป็นผลไม้สุกแล้วมีวิตามินเอสูง หรือใช้ทำของหวาน เช่น ไส้พาย ลอยแก้ว น้ำผลไม้ ทางยาสมุนไพร ผลใช้กัดเสมหะในคอ แก้น้ำลายเหนียว ฟอกโลหิต รากแก้ไข้กลับ ไข้ซ้ำ ไข้ตัวร้อน
ปลานกแก้วหัวตัด

ปลานกแก้วหัวตัด (ชื่อวิทยาศาสตร์: "Chlorurus strongylocephalus") เป็นปลาทะเลกระดูกแข็งชนิดหนึ่ง ในวงศ์ปลานกแก้ว (Scaridae)
มีตัวอ้วนกลม หัวตัดโค้ง ปลายแพนหางบนและล่างแหลมยาว ปลาเพศผู้มีสีเขียวเข้ม แก้มมีสีขาวอมเหลือง หลังตามีแถบสีเขียวเข้ม 3 แถบ ปลาเพศเมียลำตัวด้านบนมีสีเหลืองอมเขียวอกและท้องมีสีส้ม มีฟันและจะงอยปากที่เป็นแผ่นตัดแหลมคม ใช้สำหรับกัดแทะปะการังหรือสาหร่ายเป็นอาหาร
มีขนาดความยาวได้ถึง 75 เซนติเมตร พบกระจายพันธุ์ในมหาสมุทรอินเดีย ตั้งแต่แอฟริกาตะวันออก, อินโดนีเซีย และทะเลอันดามันทางตอนเหนือ มักอาศัยอยู่ในแนวปะการัง ในระดับความลึก 2- 25 เมตร มักหากินอยู่เพียงลำพัง หรืออยู่เป็นคู่ ไม่ค่อยพบอยู่รวมกันเป็นฝูงเหมือนปลานกแก้วชนิดอื่น เวลากลางคืนนอนตามพื้นหรือซากปะการัง มีการสร้างเมือกห่อหุ้มตัว
ปัจจุบันมีการจับปลานกแก้วในแนวปะการังธรรมชาติมาเลี้ยง และนำมาเป็นอาหารจำนวนมาก ทำให้ประชากรลดลงอย่างรวดเร็ว และส่งผลกระทบต่อระบบนิเวศ เนื่องจากปลานกแก้วมีประโยชน์ในการสร้างสมดุลของระบบนิเวศแนวปะการัง
ดังนั้นจึงมีการรณรงค์ให้หยุดกินปลานกแก้ว เนื่องจากพบว่า ปลานกแก้วทุกตัวมาจากการประมงที่ผิดกฎหมาย เพราะปลานกแก้วมีถิ่นอาศัยอยู่ในแนวปะการัง และแนวปะการังเกือบทั้งหมดในประเทศไทยมีกฎหมายคุ้มครอง
กิ่งจังหวัดโซยะ

กิ่งจังหวัดโซยะ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดโซยะเรียงตามปี ค.ศ.
เทศบาล.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดโซยะ ภาพที่สามารถคลิกได้
วีระชัย ดวงพลา

วีระชัย ดวงพลา หรือ เดอะดวง เกิดวันที่ 2 พฤษภาคม พ.ศ. 2530 เป็นนักวาดการ์ตูนชาวไทย มีผลงานเป็นที่รู้จักอยู่มากมาย โดยเฉพาะเรื่อง "เรื่องมีอยู่ว่า" ที่สร้างชื่อเสียงให้เขา โดยเป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 ที่ประเทศญี่ปุ่น เมื่อปี พ.ศ. 2554 
ประวัติ.
วีระชัย ดวงพลา เกิดเมื่อวันที่ 2 พฤษภาคม พ.ศ. 2530 ที่กรุงเทพฯ เป็นบุตรชายของ "เรืองศักดิ์ ดวงพลา" นักวาดการ์ตูนเช่นเดียวกัน 
วีระชัยหัดวาดรูปตั้งแต่อายุ 3 ขวบ โดยมีคุณพ่อเป็นแรงบันดาลใจคนแรก และจากการ์ตูนญี่ปุ่นที่เขาชื่นชอบ ไม่ว่าจะเป็นดราก้อนบอล หรือวันพีซ ล้วนเป็นแรงบันดาลใจให้เขาหันมาเอาดีด้านวาดการ์ตูน จนอายุ 14 ก็ได้มีการ์ตูนขนาดสั้นเรื่องแรกคือเรื่อง “มันอยู่ในหู” ลงตีพิมพ์ในนิตยสาร C-kids และ งานการ์ตูนเรื่องสั้น ใน นิตยสาร ตลาดตลก เรื่อง "Mr.Joe ผมเป็น Bodyguard " ตีพิมพ์ใน ตลาดตลก ฉบับที่ 453 ปี 2546 และ เรื่องสั้น Wardrobe ตีพิมพ์ใน นิตยสารThai Comics ฉบับที่ 186 ปี 2546 (1/2003) ของส.น.พ.วิบูลย์กิจ ก่อนจะตามมาด้วยซีรี่ย์ Shockolate ในนิตยสาร Fusion ของทาง Cartoon Thai Studio เมื่อปี 2547 จากนั้นก็มีผลงานตามมาอีกมากมายในวงการ
ผลงานที่สร้างชื่อเสียงให้เขามากอีกเรื่องก็คือ "เรื่องมีอยู่ว่า" เป็นเรื่องที่ทำให้เขาได้รับรางวัลรองชนะเลิศ (Silver Award) จากเวทีประกวดรางวัลการ์ตูนนานาชาติ ครั้งที่ 4 (4th International MANGA Award) ที่ประเทศญี่ปุ่นมาครองได้สำเร็จ
ผลงาน.
แรกเริ่มเขามีผลงานจบในตอน ซึ่งได้รับการตีพิมพ์ลงในนิตยสารการ์ตูนรายปักษ์เช่น ฟิวชั่น และ ซีเรียล คอมิกส์ เช่น Shockolate และ i-am ตามลำดับ ในภายหลังทางสยามอินเตอร์คอมิคส์ ได้นำผลงานทั้งสองเรื่องของเขาไปจัดทำเป็นฉบับรวมเล่มในนามของ Cartoon Thai Studio 
ต่อมาช่วงปี 2550 เขาได้ย้ายไปสังกัดกับทาง Let's Comic และมีเรื่องยาวชุด Innocent ลงตีพิมพ์ในนิตยสาร Let's ช่วงต้นๆ ก่อนจะตามมาด้วยงานชุด เรื่องมีอยู่ว่า กับทาง บรรลือสาน์ ก่อนจะมีงานการ์ตูนจากหลาย ๆ สำนักพิมพ์ หลาย ๆ ค่ายออกมาในวงการเป็นระยะ ๆ
ม็อบรูลส์

ม็อบรูลส์  เป็นสตูดิโออัลบั้มที่ 10 ของวงเฮฟวีเมทัลของอังกฤษ แบล็ค ซับบาธ วางขายในช่วง พฤศจิกายน 1981 ได้อันดับที่ 29 ของ U.S. charts ในอเมริกาขายได้ 60,000 แผ่น
รายชื่อเพลง.
ทุกเพลงแต่งโดย Ronnie James Dio, Tony Iommi, และ Geezer Butler. เนื้อร้องโดย Ronnie James Dio.
บริษัทกระจายเสียงและแพร่ภาพมุนฮวา

บริษัทกระจายเสียงและแพร่ภาพมุนฮวา (อังกฤษ: Munhwa Broadcasting Corporation ย่อ: MBC) (ฮันกึล : 문화방송주식회사 , Munhwa Bangsong Jushikhoesa) เป็นหนึ่งในสี่สถานีโทรทัศน์เครือข่ายที่ใหญ่ที่สุดในเกาหลีใต้และเป็นเครือข่ายที่เก่าแก่ที่สุดในบรรดาเครือข่ายการออกอากาศในเชิงพานิชย์ในเกาหลีใต้ มุนฮวา (문화) เป็นภาษาเกาหลีที่แปลว่า "วัฒนธรรม"
ก่อตั้งเมื่อวันที่ 2 ธันวาคม 1961, MBC เป็นสถานีวิทยุโทรทัศน์ภาคพื้นดินเกาหลีซึ่งมีเครือข่ายทั่วประเทศ 17 สถานีทั่วภูมิภาค แม้ว่ามันจะดำเนินการในการสื่อโฆษณาทางช่อง MBC เป็นองค์การกระจายเสียงสาธารณะ เป็นผู้ถือหุ้นใหญ่ที่สุด คือ มูลนิธิองค์กรกระจายเสียงสาธารณะวัฒนธรรม วันนี้ก็ คือกลุ่มประเภท มัลติมีเดีย ที่มีช่องโทรทัศน์ภาคพื้นดิน 1 ช่อง ช่องวิทยุ 3 ช่องเคเบิล 5 ช่องดาวเทียมและ DMB 4 ช่อง
MBC มีสำนักงานใหญ่ใน DMC (Digital Media City), Mapo-gu กรุงโซล และมีสถานที่ที่ใหญ่ที่สุดผลิตออกอากาศในเกาหลี รวมถึง Korea including digital production center สถานที่การจัดการแสดงสด ภายในและภายนอกอาคารอยู่ใน Yongin Daejanggeum Park
"See also in Korean Wikipedia: "
วัดอภิสิทธิ์

วัดอภิสิทธิ์ หรือ วัดกลาง, วัดวัดบ้านจาน ตั้งอยู่เลขที่ 1561 ถนนนครสวรรค์ ตำบลตลาด อำเภอเมือง จังหวัดมหาสารคาม 
ประวัติ.
วัดอภิสิทธิ์ ตั้งเมื่อ พ.ศ. 2445 ตั้งอยู่ที่หมู่บ้านจาน ชาวบ้านได้ร่วมกันสร้างวัดขึ้นและเรียกชื่อวัดตามหมู่บ้านว่าวัดบ้านจาน ต่อมาเจ้าเมืองร้อยเอ็ดได้ขอตั้งเมืองมหาสารคามขึ้นในราว พ.ศ. 2408 หมู่บ้านจานจึงอยู่ในตัวเมืองมหาสารคาม และวัดบ้านจานก็ได้ถูกเรียกตามภูมิประเทศว่า วัดกลาง ประมาณ พ.ศ. 2468 ได้เปลี่ยนชื่อเป็น วัดอภิสิทธิ์
เหตุในการเปลี่ยนชื่อวัดได้เปลี่ยนชื่อตามชื่อผู้ให้ความอุปถัมภ์วัด คือ หลวงอภิสิทธิ์ ศรีสารคาม ปัจจุบันได้เปิดสอนโรงเรียนพระปริยัติธรรมแผนกธรรม แผนกธรรมบาลี และแผนกสามัญ และเป็นที่ตั้งมหาวิทยาลัยมหาจุฬาลงกรณราชวิทยาลัย (สาขา) ในวัดด้วย โดยมีพระเทพสารคามมุนี เป็นเจ้าอาวาส
จเด็จ มีลาภ

จเด็จ มีลาภ (เกิด 17 มกราคม พ.ศ. 2515) ชื่อเล่น เด็จ เป็นผู้จัดการทีมฟุตบอลชาวไทยจากจังหวัดลพบุรี เขาเคยเป็นหัวหน้าผู้ฝึกสอนของชลบุรี, สงขลา ยูไนเต็ด, การท่าเรือ, เมืองกาญจน์ ยูไนเต็ด และคัสตอม ยูไนเต็ด ล่าสุดเขาเป็นหัวหน้าผู้ฝึกสอนให้กับทีมชาติไทย อายุไม่เกิน 17 ปี 
จเด็จเคยนำ ชลบุรี ได้แชมป์มาแล้ว 4 รายการ คือ แชมป์ไทยพรีเมียร์ลีก,แชมป์ฟุตบอลชิงถ้วยพระราชทานประเภท ก. มา 2 สมัยในครั้งที่ 73 และ 76 และแชมป์มูลนิธิไทยคม เอฟเอคัพ
พูมา (บริษัท)

"สำหรับพูมาที่เป็นสัตว์จำพวกเสือดูที่: เสือพูมา"
พูมา เป็นบริษัทผลิตเสื้อผ้าและเสื้อผ้ากีฬา จากประเทศเยอรมนี โดยก่อตั้งเมื่อปี ค.ศ. 1924 โดยสองพี่น้องตระกูลแดสส์เลอร์ อาดิ แดสส์เลอร์ และน้องชาย รูดอล์ฟ แดสส์เลอร์ ในนามของบริษัทอาดิดาส
ต่อมาในปี ค.ศ. 1948 ด้วยผลประโยชน์ รูดอล์ฟ ดาสส์เลอร์ ตัดสินใจแยกตัวออกมาตั้งบริษัทใหม่เอง โดยใช้ชื่อบริษัท พูมาอาเกรูดอล์ฟดาสส์เลอร์สปอร์ต ซึ่งเป็นผู้ผลิตรองเท้าและอุปกรณ์กีฬายี่ห้อพูมา โดยใช้ "พูมา" หรือ สิงโตภูเขา เป็นสัญลักษณ์ เนื่องจากพูมาเป็นสัตว์ที่ปราดเปรียวกระฉับกระเฉงสามารถปีนป่ายภูเขาได้เป็นอย่างดี
จากรองเท้าและอุปกรณ์กีฬา พูมาแตกไลน์มาผลิตเสื้อผ้า และกลายเป็นยี่ห้อที่ได้รับความนิยมอย่างสูง ในแวดวงดนตรีฮิปฮอปและการทำกราฟฟิตี ทั้งในและนอกสหรัฐอเมริกา ตั้งแต่ช่วงทศวรรษ 1970-1980 และยังคงความนิยมมาจนถึงทุกวันนี้
โดยพูมาได้รับการสนับสนุนจากนักฟุตบอลและนักกีฬาชื่อดังหลายคน เช่น เปเล่, ยูเซบิโอ, โยฮัน ครัฟฟ์, เอนโซ ฟรานเซสโคลี, เดียโก มาราโดนา, ลอธาร์ มัทธาอุส, เคนนี ดัลกลิช, ออสการ์ เดอ ลา โฮยา, ดีดีเย เดช็อง, รอแบร์ ปีแร็ส, ราดาเมล ฟัลเกา, ซามูแอล เอโต, จันลุยจี บุฟฟอน และมารีโอ บาโลเตลลี
สปอนเซอร์ว่าจ้าง.
นักกีฬา.
อดีตนักฟุตบอลเด่น.
<templatestyles src="Div col/styles.css"/>
ปลานกขุนทองปากยื่น

ปลานกขุนทองปากยื่น (ชื่อวิทยาศาสตร์: "Epibulus insidiator") เป็นปลาทะเลกระดูกแข็งชนิดหนึ่ง ในวงศ์ปลานกขุนทอง (Labridae)
จัดเป็นเพียงชนิดเดียวเท่านั้นที่อยู่ในสกุล "Epibulus" 
เป็นปลาที่มีความแปรฝันของสีสันลำตัวสูง โดยปกติแล้วตัวเมียจะมีสีเหลือง ส่วนตัวผู้มีลำตัวสีดำ บริเวณส่วนหน้าและหลังสีขาว แต้มด้วยสีแดงบริเวณหน้าผาก มีขากรรไกรที่ออกแบบมาให้ยื่นออกไปได้ยาวเป็นพิเศษเพื่อใช้จับสัตว์น้ำขนาดเล็กเป็นอาหาร อันเป็นที่มาของชื่อ มีพฤติกรรมว่ายน้ำโดยการเอาหน้าทำมุมกับพื้นเพื่อมองหาเหยื่ออยู่ตลอดเวลา อาศัยอยู่ในบริเวณแนวปะการัง
มีขนาดความยาวเต็มที่ประมาณ 20 เซนติเมตร พบกระจายพันธุ์ทั่วไปในเขตอินโด-แปซิฟิก ในน่านน้ำไทยพบได้ทั้งฝั่งอ่าวไทยและอันดามัน
สแตนดาร์ดชาร์เตอร์ด

สแตนดาร์ดชาร์เตอร์ด  เป็นบริษัทมหาชนแห่งหนึ่งในสหราชอาณาจักร ดำเนินธุรกิจด้านธนาคารและการเงิน โดยมีสาขาทั่วโลก มากกว่า 70 ประเทศ และปัจจุบันมีพนักงานมากถึง 87,000 คนทั่วโลก
กิ่งจังหวัดโอค็อตสค์

กิ่งจังหวัดโอค็อตสค์  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897 โดยชื่อโอค็อตสต์นั้นมาจาก ทะเลโอค็อตสค์
ชื่อ.
กิ่งจังหวัดโอค็อตสค์ เดิมชื่อกิ่งจังหวัดอาบาชิริ ตั้งชื่อตามนครอาบาชิริซึ่งเป็นที่ตั้งของสำนักงานกิ่งจังหวัด อย่างไรก็ตาม พื้นที่นี้มักนิยมเรียกกันว่าภูมิภาคโอค็อตสค์  เนื่องจากอยู่ติดกับทะเลโอค็อตสค์ ต่อมาเมื่อมีการปรับเปลี่ยนเขตการปกครองของจังหวัดฮกไกโดใหม่จาก 14 กิ่งจังหวัดไปเป็น 9 กิ่งจังหวัด กิ่งจังหวัดอาบาชิริก็ได้เปลี่ยนชื่อมาเป็นกิ่งจังหวัดโอค็อตสค์
ประวัติศาสตร์.
ประวัติความเป็นมาของกิ่งจังหวัดโอค็อตสค์ เรียงตามปี ค.ศ.
เขตการปกครอง.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดโอค็อตสค์ ภาพที่สามารถคลิกได้
กิ่งจังหวัดโอค็อตสค์แบ่งเขตการปกครองออกเป็น 3 เทศบาลนคร, 4 อำเภอ, 14 เทศบาลเมือง และ 1 เทศบาลหมู่บ้าน
ยุคระเบียบใหม่ (อินโดนีเซีย)

ยุคระเบียบใหม่  เป็นคำที่ใช้อ้างถึงยุคการปกครองของรัฐบาลซูฮาร์โต ซึ่งเป็นรัฐบาลที่ทหารสนับสนุนหลังจากเกิดเหตุการณ์การรัฐประหารของเกสตาปูที่ไม่สำเร็จเมื่อเดือนตุลาคม พ.ศ. 2508 และเป็นการต่อต้านนโยบายของประธานาธิบดีซูการ์โน คำนี้ถูกใช้เป็นครั้งแรกในเดือนกรกฎาคม พ.ศ. 2509 ซึ่งสมัชชาที่ปรึกษาประชาชนเฉพาะกาลได้ยอมรับการรัฐประหารของซูฮาร์โต ระเบียบใหม่ของซูฮาร์โตสิ้นสุดลงอย่างแท้จริง เมื่อซูฮาร์โตลาออกจากตำแหน่งประธานาธิบดีเมื่อ 21 พฤษภาคม พ.ศ. 2541
โทโซะ

โทโซะ (; โรมาจิ: "toso") หรือ โอโตโซะ (; โรมาจิ: "o-toso")" เป็นชุดสาเกแบบพิเศษที่ผสมสมุนไพรและเครื่องเทศลงไป ซึ่งชาวญี่ปุ่นจะนำมาดื่มกันในเทศกาลปีใหม่ของญี่ปุ่น
ตามธรรมเนียมปฏิบัติ ชาวญี่ปุ่นจะดื่มโทโซะจนเมา ซึ่งเชื่อว่าจะช่วยล้างโรคภัยไข้เจ็บของปีก่อนหน้าให้ออกไป และปรารถนาชีวิตที่ยืนยาว ในผู้สูงวัยนั้นมีคำกล่าวที่ว่า "หากใครดื่มสิ่งนี้แล้วครอบครัวของเขาจะไม่ล้มป่วย" และโทโซะนี้เองก็กลายเป็นส่วนหนึ่งของโอเซจิ อาหารสำหรับปีใหม่ของชาวญี่ปุ่น
โทโซะได้จากการรวบรวมสมุนไพรหลากหลายอย่างมารวมกัน เรียกว่า โทโซซัง (; โรมาจิ: "tososan") มีรสเผ็ดเล็กน้อย หลังจากนั้นก็จะนำไปแช่ในสาเกหรือมิริง หากแช่ในมิริงนั้น มิริงจะมีรสหวาน เหมาะสำหรับการดื่ม 
ถ้วยเคลือบ 3 ใบตามภาพนั้นเรียกว่า ซากาซูกิ (盃) เริ่มต้นด้วยขนาดเล็กสุดไปจนใหญ่สุด สำหรับนำมาใช้กับสมาชิกในครอบครัวหรือแขก การจิบนั้นจะจิบทีละเล็กน้อย ซึ่งวิธีการจิบจะแตกต่างกันไปตามภูมิภาค แต่โดยพิธีการที่เป็นทางการแล้ว จะให้คนอายุน้อยที่สุดจิบก่อนไปจนถึงคนที่อายุมากที่สุด
ในปัจจุบันจะพบโอโตโซะส่วนมากได้เฉพาะภูมิภาคคันไซและภาคตะวันตกของญี่ปุ่นเท่านั้น การฉลองในภูมิภาคอื่น ๆ อาจจะจะพบโอโตโซะได้แต่ไม่มีโทโซซัง
เพนนี-ฟาร์ธิง

เพนนี-ฟาร์ธิง  หรือ จักรยานล้อสูง (high wheel, high wheeler) หรือ จักรยานออร์ดิแนรี (ordinary) เป็นชื่อที่ใช้เรียกจักรยานที่มีล้อหน้าใหญ่ และล้อหลังขนาดเล็กกว่า ขับเคลื่อนโดยการหมุนแกนล้อหน้า ผู้ขับขี่นั่งบนเบาะที่ยกสูงกว่าล้อหน้า ซึ่งอาจมีเส้นผ่านศูนย์กลางถึง 1.50 เมตร (60 นิ้ว) เป็นจักรยานที่พัฒนามาจากโบนเชกเกอร์ ได้รับความนิยมในช่วงทศวรรษ 1870 ถึง 1880 ก่อนจะพัฒนามาเป็นจักรยานที่มีโครงเป็นรูปสามเหลี่ยม และใช้โซ่ขับเคลื่อนล้อหลังแบบในปัจจุบัน 
จักรยานแบบนี้นิยมเรียกว่า "เพนนี-ฟาร์ธิง" มีหลักฐานการใช้ชื่อนี้ในวารสารข่าว Bicycle News ฉบับปี ค.ศ. 1891 โดยมาจากการเทียบลักษณะของเหรียญเพนนี และเหรียญฟาร์ธิง (1/4 เพนนี) ของอังกฤษ
ถึงแม้เพนนี-ฟาร์ธิงจะได้รับความนิยมเพียงช่วงเวลาสั้น ๆ แต่ก็มักถูกอ้างถึงว่าเป็นสัญลักษณ์ของยุควิคตอเรียตอนปลาย
รูด็อล์ฟ เฮ็ส

รูด็อล์ฟ วัลเทอร์ ริชชาร์ท เฮ็ส (26 เมษายน 1894 – 17 สิงหาคม 1987) เป็นนักการเมืองคนสำคัญในนาซีเยอรมนี ได้รับแต่งตั้งเป็นรองฟือเรอร์ของอดอล์ฟ ฮิตเลอร์ในปี 1933 เขาดำรงตำแหน่งจนปี 1941 เมื่อเขาบินเดี่ยวไปประเทศสกอตแลนด์เพื่อพยายามเจรจาสันติภาพกับสหราชอาณาจักรระหว่างสงครามโลกครั้งที่สอง เขาถูกจับเป็นนักโทษและสุดท้ายถูกพิพากษาลงโทษฐานอาชญากรรมต่อสันติภาพ รับโทษจำคุกตลอดชีวิต
เฮ็สสมัครเข้าเป็นทหารในกรมทหารปืนใหญ่สนามบาวาเรียที่ 7 เป็นทหารราบเมื่อสงครามโลกครั้งที่หนึ่งอุบัติ เขาได้รับบาดเจ็บหลายครั้งระหว่างสงคราม และได้รับเครื่องอิสริยาภรณ์กางเขนเหล็ก ชั้นสองในปี 1915 ไม่นานก่อนสงครามยุติ เฮ็สขึ้นทะเบียนเพื่อฝึกเป็นนักบิน แต่มิได้ปฏิบัติหน้าที่ในบทบาทนี้ เขาออกจากกองทัพในเดือนธันวาคม 1918 ด้วยยศร้อยโทสำรอง (Leutnant der Reserve)
ในฤดูใบไม้ร่วงปี 1919 เฮ็สสมัครเรียนในมหาวิทยาลัยมิวนิก ที่ซึ่งเขาศึกษาวิชาภูมิรัฐศาสตร์กับคาร์ล เฮาโชแฟร์ ผู้สนับสนุนมโนทัศน์เลเบนซเราม์ ("ที่อยู่อาศัย") ซึ่งต่อมากลายเป็นเสาหลักของอุดมการณ์พรรคนาซี เฮ็สเข้าร่วมพรรคนาซีเมื่อวันที่ 1 กรกฎาคม 1920 และร่วมกับฮิตเลอร์ก่อกบฏโรงเบียร์เมื่อวันที่ 8 พฤศจิกายน 1923 อันเป็นความพยายามของนาซีที่ล้มเหลวเพื่อยึดรัฐบาลบาวาเรีย ระหว่างรับโทษจำคุกจากความพยายามรัฐประหารนี้ เฮ็สช่วยฮิตเลอร์เขียนงานของเขา ไมน์คัมพฟ์ ซึ่งต่อมากลายเป็นรากฐานแนวนโยบายของพรรคนาซี
เมื่อนาซียึดอำนาจในปี 1933 เฮ็สได้รับแต่งตั้งเป็นรองฟือเรอร์ของพรรคนาซีและได้รับตำแหน่งในคณะรัฐมนตรีของฮิตเลอร์ เขาเป็นผู้ทรงอำนาจสูงสุดอันดับสามในประเทศเยอรมนี รองแต่เพียงฮิตเลอร์และแฮร์มันน์ เกอริง นอกเหนือจากการปรากฏตัวแทนฮิตเลอร์ในการปราศรัยและชุมนุม เฮ็สลงนามผ่านกฎหมายหลายฉบับซึ่งรวมกฎหมายเนือร์นแบร์กปี 1935 ซึ่งถอดสิทธิของชาวยิวในประเทศเยอรมนีนำไปสู่ฮอโลคอสต์
เฮ็สยังสนใจการบิน โดยเรียนบินอากาศยานที่ซับซ้อนขึ้นซึ่งมาพัฒนาเมื่อสงครามโลกครั้งที่สองอุบัติ เมื่อวันที่ 10 พฤษภาคม 1941 เขาบินเดี่ยวไปประเทศสกอตแลนด์ ซึ่งเขาหวังจัดการเจรจาสันติภาพกับดุ๊กแฮมิลตัน ซึ่งเขาเชื่อว่าเป็นคนสำคัญในฝ่ายค้านของรัฐบาลอังกฤษ เฮ็สถูกจับกุมทันทีที่มาถึงและถูกอังกฤษควบคุมตัวจนสิ้นสงคราม (หลังจากฮิตเลอร์ได้ทราบการกระทำของเฮ็สทำให้เขาโกรธมากและทำการปลดเขาออกจากรองฟือเรอร์และได้แต่งตั้งมาร์ติน บอรมันแทน) เมื่อเขากลับประเทศเยอรมนีเพื่อรับการไต่สวนในการพิจารณาคดีเนือร์นแบร์กอาชญากรสงครามคนสำคัญในปี 1946 ตลอดการไต่สวน เขาอ้างว่าป่วยเป็นภาวะเสียความจำ แต่ภายหลังรับว่าเป็นอุบาย เฮ็สถูกพิพากษาลงโทษฐานอาชญากรรมต่อสันติภาพและคบคิดกับผู้นำเยอรมันอื่นเพื่อก่ออาชญากรรมและถูกย้ายไปเรือนจำซแพนเดาในปี 1947 ซึ่งเขารับโทษจำคุกตลอดชีวิต ความพยายามซ้ำ ๆ ของสมาชิกครอบครัวและนักการเมืองคนสำคัญเพื่อให้ปล่อยตัวเขาถูกสหภาพโซเวียตขัดขวาง ขณะยังถูกควบคุมตัวในซแพนเดา เขาเสียชีวิตโดยดูเหมือนฆ่าตัวตายในปี 1987 เมื่ออายุ 93 ปี หลังเสียชีวิต เรือนจำถูกทำลายเพื่อมิให้กลายเป็นที่บูชาของนีโอนาซี
แขม

แขม (ชื่อวิทยาศาสตร์: "Phragmites karka") เป็นพืช ในวงศ์หญ้า (Poaceae) มีอายุยืนหลายฤดู ชอบขึ้นเป็นกลุ่มใหญ่หนาแน่นตามพื้นที่ชื้นแฉะริมน้ำ มีเหง้าใหญ่แข็งแรง ลำต้นตั้งตรง สูง 2–3 เมตร แผ่นใบหยาบกระด้าง ใบยาวเรียวปลายแหลม ยาว 30–80 เซนติเมตร กว้าง 1–3 เซนติเมตร กาบใบที่หุ้มลำต้นไม่มีขนคลุม ดอกออกเป็นช่อที่ปลายยอด ช่อดอกมีขนาดใหญ่ ยาวประมาณ 50 เซนติเมตร สีน้ำตาล มีขนคล้ายไหมสีขาวอยู่ทั่วไป 
กระจายพันธุ์อยู่ทั่วไปในภูมิภาคเอเชียใต้และเอเชียตะวันออกเฉียงใต้
ในประเทศไทยมีหลายสถานที่ที่ถูกตั้งชื่อตามชื่อของแขม เช่น เขตหนองแขม เป็นต้น
รามีริส

! colspan="3" style="text-align:center;vertical-align:middle;background-color:#eeeeee;" class="adr" | ตัวแทนของ 
! colspan="3" style="text-align:center;vertical-align:middle;background-color:#eeeeee;" | Men's Football
รามีริส ซังตุส ดู นาซีเม็งตู  หรือ รามีริส เกิดเมื่อวันที่ 24 มีนาคม ค.ศ. 1987 ในรัฐรีโอเดจาเนโร ประเทศบราซิล 
รามีริสเคยเล่นให้กับไบฟีกาในปรีไมราลีกา ประเทศโปรตุเกส มาก่อนในปี ค.ศ. 2009 ซึ่งในตอนนั้นเขาเล่นในตำแหน่งกองกลางแบบเดียว ต่อมาเขาได้ย้ายมาอยู่กับสโมสรฟุตบอลเชลซีในพรีเมียร์ลีก ประเทศอังกฤษ ในปี ค.ศ. 2010 เขาได้ถูกย้ายตำแหน่งให้ไปเล่นในริมเส้น โดยเล่นตัวรุกหรือกองกลางตัวรุก และในปี ค.ศ. 2016 ได้ย้ายมาเล่นให้กับสโมสรฟุตบอลเจียงซูซูหนิงในประเทศจีน
เกียรติประวัติ.
เชลซี
ปลาหมอแตงไทย

ปลาหมอแตงไทย (ชื่อวิทยาศาสตร์: "Melanochromis auratus") เป็นปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)
มีลำตัวลักษณะเรียวยาวค่อนข้างกลม มีสีสันสวยงามเมื่อมีขนาดโตปานกลาง เมื่อโตเต็มที่ยาวประมาณ 13 เซนติเมตร ตัวผู้เมื่อโตเต็มที่มีสีคล้ำค่อนข้างดำ ลำตัวมีสีดำบริเวณใต้ท้อง และกลางลำตัววิ่งเป็นทางยาวตั้งแต่ปลายลูกตาไปจรดโคนหาง มีสีขาวคั่นกลางระหว่างสีดำวิ่งเป็นแนวเช่นเดียวกัน คล้ายกับสีของแตงไทยอันเป็นที่มาของชื่อเรียก ด้านหลังมีสีน้ำตาลอมเหลืองตลอดทั้งสองข้าง ครีบกระโดงหลังมีสีเหลืองอ่อน ๆ ปลายครีบมน และมีสีดำวิ่งเป็นริ้วไปตามเส้นครีบ หางแผ่ปลายหางมน ทั้งสองข้างมีสีดำวิ่งสลับกับสีฟ้าอ่อน ตามีสีดำขอบตามีสีเหลืองวิ่งโดยรอบ ปลายครีบใต้ท้องมีสีฟ้าอมขาว บริเวณปลายครีบส่วนล่างที่ติดโคนหางมีสีเหลือง และสีฟ้าอ่อนแต้มเป็นจุด ๆ ปากของปลาหมอแตงไทยค่อนข้างสั้น ริมฝีปากมีขอบสีดำ ตัวเมียมีความสดสวยกว่าตัวผู้ เกล็ดเล็กมีสีเหลืองสด ตามแนวยาวของลำตัวมีสีดำวิ่งเป็นแนวตั้งแต่กลางลำตัวจรดโคนหาง แนวสีดำนี้วิ่งตั้งแต่บริเวณหน้าผ่านตา และวิ่งทั้งสองข้างของลำตัว เหนือจากแนวเส้นดำก็มีแนวสีเหลืองสดคั่นแนวสีดำอีกแนวหนึ่ง ใต้ท้อง และบริเวณเหนือท้องที่ชนเส้น แนวสีดำมีสีเหลืองสดมองดูมีเงาเล็กน้อย ครีบกระโดงหลังสูงน้อยกว่าตัวผู้ และมีสีดำขอบครีบกระโดงมีสีเหลืองสดตลอดแนวขอบริมฝีปากบนมีสีน้ำตาลอมดำ ขอบริมฝีปากล่างมีสีเหลือง หางมีสีเหลืองสดมีแต้มสีดำเข้มเป็นจุด ๆ ครีบคู่ใต้ท้องมีสีเหลือง มีสีดำแซมเล็กน้อย บริเวณปลายครีบล่างใต้ท้องที่ติดกับโคนหางครีบมน และช่วงปลายมีสีเหลืองสด
พบกระจายพันธุ์อยู่ในทะเลสาบมาลาวี ในทวีปแอฟริกา
ปลาหมอแตงไทย เป็นปลาที่ขยายพันธุ์ด้วยการอมไข่ไว้ในปากปลาทั้งตัวผู้และตัวเมีย ซึ่งในช่วงผสมพันธุ์นี้ทั้งปลาตัวผู้และตัวเมียจะมีสีคล้ำขึ้นกว่าเดิม โดยตัวผู้เข้าไปเคล้าเคลียตัวเมียที่มีไข่พร้อมที่ผสม ว่ายวนไปมาต้อนปลาตัวเมียให้เข้ามาวางไข่ โดยตัวเมียวางไข่ครั้งละ 1 ฟอง ตัวผู้จะปล่อยน้ำเชื้อ ตัวเมียอมไข่ที่ผสมน้ำเชื้อแล้วเข้าไปในปาก ตัวเมียไข่ออกมาให้ตัวผู้ผสมให้หมดและอมไว้ ปากที่อมไข่สามารถมองได้ชัดเจนแก้มทั้งสองข้าง ไข่ใช้เวลาฟักประมาณ 8-10 วัน ลูกปลาแรกฟักมีความยาวประมาณ 1 เซนติเมตร ปลาที่สมบูรณ์พร้อมจะให้ลูกครอกละประมาณ 50-60 ตัว
ปลาหมอแตงไทย เป็นปลาหมอสีอีกชนิดหนึ่งที่นิยมเลี้ยงกันเป็นปลาสวยงาม ด้วยมีสีสันลวดลายที่สดใส และพฤติกรรมที่ชอบอยู่รวมกันเป็นฝูงไม่อยู่นิ่ง มักจะว่ายน้ำไปมาตลอด โดยผู้เลี้ยงมักจะเลี้ยงรวมกับปลาหมอสีขนาดไล่เลี่ยกันชนิดอื่น ๆ ร่วมกัน จัดเป็นปลาที่เลี้ยงง่ายมากและมีราคาซื้อขายที่ถูก
กีฬาโปโลน้ำในโอลิมปิกฤดูร้อน 2012

การแข่งขันกีฬาโปโลน้ำในกีฬาโอลิมปิกฤดูร้อน 2012 มีการชิงชัย 2 เหรียญทอง คือ
การคัดเลือก.
ทีมชาย.
ผ่านการคัดเลือก 12 ทีม ดังนี้
ทีมหญิง.
ผ่านการคัดเลือก 8 ทีม ดังนี้
ระบบการแข่งขัน.
การแข่งขันโปโลน้ำในโอลิมปิก2012
วิดัล แซสซูน

วิดัล แซสซูน  ซีบีอี เป็นนักออกแบบทรงผมชาวอังกฤษ มีชื่อเสียงในฐานะผู้ออกแบบทรงผมแบบบ็อบคัท ในทศวรรษ 1960 โดยได้แรงบันดาลใจมาจากศิลปะแบบเบาเฮาส์ จากความนิยมในทรงผมแบบนี้ ทำให้เขาได้รับการยกย่องเป็น "ร็อกสตาร์, ศิลปิน และช่างฝีมือ ที่เปลี่ยนโลกนี้ด้วยกรรไกรตัดผม" 
แซสซูนยังเป็นผู้ก่อตั้งธุรกิจร้านออกแบบทรงผมที่มีเครือข่ายมากมาย และมีผลิตภัณฑ์รักษาผม ทั้งยาสระผมและครีมนวดผมในชื่อการค้า "วิดัล แซสซูน" ของตัวเอง ผลิตและจัดจำหน่ายโดย พรอคเตอร์ แอนด์ แกมเบิล
จังหวัดชุงช็องเหนือ

จังหวัดชุงช็องเหนือ เป็นจังหวัดที่อยู่ทางภาคกลางของประเทศเกาหลีใต้ ได้สถานะเป็นจังหวัดเมื่อปี พ.ศ. 2439 ที่ตั้งอยู่บริเวณตะวันออกเฉียงเหนือของจังหวัดชุงช็องเดิม ซึ่งมีขนาดเท่ากับครึ่งหนึ่งของจังหวัดชุงช็องเดิม โดยมีเมืองเอกอยู่ที่ช็องจู
ภูมิศาสตร์.
จังหวัดชุงช็องเหนือเป็นส่วนหนึ่งของภูมิภาคโฮซอ โดยมีพรมแดนติดต่อกับจังหวัดชุงช็องใต้ทางทิศตะวันตก ทางเหนือติดกับจังหวัดคย็องกีและจังหวัดคังว็อน ทางใต้ติดกับจังหวัดช็อลลาเหนือ และทางทิศตะวันตกติดกับจังหวัดคย็องซังเหนือ จังหวัดชุงช็องเหนือเป็นเพียงจังหวัดเดียวในเกาหลีใต้ที่ไม่มีทางออกสู่ทะเล โดยทั่วไปจังหวัดนี้ประกอบไปด้วยภูเขา โดยมีภูเขานอรย็อง ซึ่งเป็นภูเขาที่มีชื่อเสียงของจังหวัดซึ่งอยู่ทางตอนเหนือ ส่วนทางตะวันออกของจังหวัดก็มีภูเขาโซแบ็ก 
ทรัพยากร.
ผลิตผลทางการเกษตรของจังหวัดได้แก่ ข้าว ข้าวบาร์เลย์ ถั่วและมันฝรั่ง แต่จังหวัดนี้ก็มีชื่อเสียงในเรื่องโสมและยาสูบ โดยยาสูบได้นำเข้ามาจากสหรัฐในปี พ.ศ. 2455 โดยได้รับต้นพันธ์มาจากรัฐเวอร์จิเนีย
และจังหวัดนี้ยังมีแร่ธาตุมากมาย เช่น ทอง เหล็ก ถ่านหิน หินสบู่ ฟลูออไรต์ และโมลิบดีนัม ตลอดจนหินอ่อนและหินปูน ซึ่งอยู่ทางตอนเหนือของจังหวัด และการทอผ้าไหมก็ได้เป็นสิ่งที่สำคัญของจังหวัดเช่นกัน
ปลาคลุด

ปลาคลุด (ชื่อวิทยาศาสตร์: "Ephippus orbis") เป็นปลาทะเลกระดูกแข็งชนิดหนึ่ง ในวงศ์ปลาหูช้าง (Ephippidae)
เป็นปลาที่มีส่วนลำตัวลึกแบน ส่วนโค้งของหัวลาดชันมาก มีปากเล็ก ตาโต จะงอยปากสั้นก้านครีบแข็งแยกจากครีบอ่อนได้ชัดเจน จะมีส่วนก้านครีบยื่นออกไป 2-4 ก้าน ครีบอกเล็กสั้นและกลมมีแถบสีดำ 4-5 เส้น พาดจากส่วนหลังไปทางด้านท้อง มีพื้นลำตัวออกสีเงิน ครีบหลัง ครีบท้อง ครีบก้นมีรอยแต้มสีดำ 
มีขนาดโตเต็มที่ประมาณ 25 เซนติเมตร แต่ขนาดโดยเฉลี่ยทั่วไปคือ 15 เซนติเมตร
เป็นปลาที่อาศัยและหากินตามพื้นดินที่มีสภาพเป็นโคลนเลน พบกระจายพันธุ์ทั่วไปในแถบอินโด-แปซิฟิค, แอฟริกาใต้, อินเดีย, อ่าวไทย พบจนถึงออสเตรเลียตอนเหนือ, เกาะไต้หวัน, ทะเลญี่ปุ่น 
เป็นปลาที่ใช้บริโภคได้ โดยเนื้อใช้ปรุงอาหารและแปรรูปทำเป็นปลาเค็ม
จังหวัดคังว็อน (ประเทศเกาหลีใต้)

คังว็อน เป็นจังหวัดในเกาหลีใต้ โดยมีเมืองหลวงอยู่ที่ชุนช็อน ก่อนหน้าที่จะมีการแบ่งเกาหลีในปี พ.ศ. 2488 จังหวัดคังว็อนในประเทศเกาหลีใต้และจังหวัดคังว็อนในประเทศเกาหลีเหนือเคยเป็นจังหวัดเดียวกันมาก่อน 
ประวัติ.
จังหวัดคังว็อน เคยเป็นหนึ่งในแปดจังหวัดในสมัยราชวงศ์โชซ็อน โดยจังหวัดนี้ได้ถูกตั้งขึ้นเมื่อ พ.ศ. 1938 โดยชื่อของจังหวัดคังว็อนนั้นได้มาจากชื่อของเมืองหลักคือ คังนึง (강릉; 江陵) และชื่อเมืองหลวงในสมัยนั้นคือ ว็อนจู (원주; 原州)
ในปี พ.ศ. 2438 จังหวัดคังว็อนได้ถูกแทนที่โดยเขตชุนช็อน ("ชุนช็อน-บู;" 춘천부; 春川府)ในทางด้านตะวันตกและเขตคังนึง ("คังนึง-บู;" 강릉부; 江陵府) ในทางตะวันออก (ส่วนว็อนจูนั้นได้กลายเป็นส่วนหนึ่งของเขตชุงจู) 
ในปี พ.ศ. 2439 เกาหลีได้กลับมาแบ่งเขตการปกครองออกเป็นจังหวัดอีกครั้ง โดยได้แบ่งออกเป็น 13 จังหวัด และสองเขตก็ได้ยุบรวมเป็นจังหวัดคังว็อนอีกครั้ง ถึงแม้ว่าว็อนจูจะได้กลับเข้ามาอยู่ในเขตจังหวัดคังว็อน แต่ก็ไม่ได้เป็นเมืองหลวงของจังหวัดคังว็อนอีกต่อไป โดยได้ย้ายเมืองหลวงไปยังชุนช็อน ซึ่งก็เป็นเมืองหลวงของจังหวัดมาจนถึงปัจจุบัน
ในปี พ.ศ. 2488 จังหวัดคังว็อน (พร้อมด้วยเกาหลีทั้งคาบสมุทร) ได้ถูกแบ่งโดยเส้นขนานที่ 38 เหนือ โดยทางสหรัฐอเมริกาเข้ายึดครองฝั่งทางใต้และสหภาพโซเวียตยึดครองฝั่งทางเหนือ โดยมีเมืองว็อนซัน เป็นเมืองหลวงของจังหวัดคังว็อนในฝั่งเกาหลีเหนือ ตั้งแต่ปี 2489 ต่อมาในปี 2491 ครึ่งหนึ่งของจังหวัดคังว็อนฝั่งทางใต้ก็ได้เป็นส่วนหนึ่งของสาธารณรัฐเกาหลี ผลมาจากข้อตกลงหยุดยิงในสงครามเกาหลี ในปี พ.ศ. 2496 เขตแดนระหว่างเกาหลีเหนือกับเกาหลีใต้บางส่วนของจังหวัดได้เคลื่อนไปยังทางเหนือเพื่อเป็นเส้นแบ่งเขตทางทหาร โดยเขตแดนของจังหวัดก็ยังคงเป็นแบบนี้เรื่อยมาตั้งแต่ปี พ.ศ. 2496 
ภูมิศาสตร์.
ที่ตั้ง.
จังหวัดคังว็อนมีพื้นที่ทางทิศตะวันตกติดกับจังหวัดคย็องกี ทางใต้ติดกับจังหวัดชุงชองเหนือ ทางทิศตะวันออกติดกับทะเลญี่ปุ่น (ทะเลตะวันออก) ทางทิศเหนือติดกับจังหวัดคังว็อน ประเทศเกาหลีเหนือ ภูมิประเทศของจังหวัดส่วนใหญ่อยู่เทือกเขาแทแบ็ก ("แทแบ็กซันแม็ก") โดยทอดยาวจนเกือบถึงทะเล ซึ่งเป็นผลทำให้ชายฝั่งมีความลาดชัน
ทรัพยากร.
จังหวัดคังว็อนมีพื้นที่ 16,874 ตร.กม. (6,522.81 ตร.ไมล์) โดยมีพื้นที่สี่ในห้าเป็นป่าไม้ โดยมีพืชเขตอัลไพน์และเห็ดที่สามารถรับประทานได้ซึ่งสามารถเก็บเกี่ยวได้จากป่า จังหวัดนี้มีชื่อเสียงเรื่องผลิตผลทางการเกษตรโดยเฉพาะอย่างยิ่งมันฝรั่งและปลา (ปลาหมึกและปลาพอลล็อก) และจังหวัดนี้ยังมีแร่ธาตุเช่น เหล็ก ถ่านหิน ฟลูออไรต์ หินปูน และทังสเตน และที่คังว็อนก็ยังเป็นที่ตั้งของโรงงานพลังงานไฟฟ้าอีกด้วย
เมืองและอุทยานแห่งชาติ.
เมืองหลวงของจังหวัดคังว็อนคือ เมืองชุนช็อน เมืองหลักของจังหวัดนี้เช่น คังนึง ซกโช ทงแฮและว็อนจู ส่วนอุทยานแห่งชาติซอรักซัน (ความสูง 1,708 เมตร) และอุทยานแห่งชาติโอแดซัน (1,563 เมตร) มีลานสำหรับเล่นสกี ทำให้ดึงดูดนักท่องเที่ยวได้เป็นจำนวนมาก โดยอุทยานแห่งชาติทั้งสองเป็นส่วนหนึ่งของเทอกเขาแทแบก และถ้ำฮวันซ็อลกุล เป็นถ้ำหินปูนที่ใหญ่ที่สุดในประเทศเกาหลีใต้ โดยมีนักท่องเที่ยวนับล้านคนต่อปีมาเยือนถ้ำแห่งนี้
ภูมิภาค.
จังหวัดคังว็อนและจังหวัดคังว็อนที่อยู่ในเกาหลีเหนือ ต่างก็อยู่ในภูมิภาคควันดง เหมือนกัน ภูมิภาคตะวันตกของเทือกเขาแทแบ็กเรียกว่าภูมิภาคย็องซอ ส่วนภูมิภาคภาคตะวันออกของเทือกเขาเรียกว่าภูมิภาคย็องดง คำว่าย็องดงมักใช้บ่อย ๆ เพื่อใช้เรียกขนส่งมวลชนที่มาจากโซล เมืองหลวงของประเทศ ดังนั้นถ้าโดยสารรถโดยสารหรือรถไฟมาจะใช้ทาง "เส้นทางย็องดง" ส่วนถ้าขับรถยนต์ส่วนตัวมาผ่านคังนึงจะผ่านทางด่วนสายย็องดง
ปลาสีเสียด

ปลาสีเสียด (ชื่อวิทยาศาสตร์: "Scomberoides lysan") เป็นปลาทะเลกระดูกแข็งชนิดหนึ่งในวงศ์ปลาหางแข็ง (Carangidae)
ปลาสีเสียดมีลำตัวแบนข้างมาก รูปร่างยาวเรียวกว่าปลาสละและปลาเฉลียบ แต่พอ ๆ กับปลาขานกยางซึ่งทั้งหมดอยู่ในสกุลเดียวกัน หัวโต หน้าแหลม นัยน์ตาโต อยู่ใกล้ปลายจะงอยปาก ปากกว้างและเฉียงขึ้นเล็กน้อย มุมปากยื่นเลยตา เกล็ดมีรูปร่างเหมือนเข็มและฝังจมอยู่ในเนื้อ ครีบหลังแยกเป็นสองอัน อันที่เป็นก้านเดียว เป็นหนามเล็ก ๆ สั้น ๆ อันหลังมีขนาดเล็กรูปสามเหลี่ยม ถัดไปทางหางเป็นครีบฝอย ครีบก้นมีก้านแข็งแหลม 2 อันแยกออกจากตัวครีบ ครีบอ่อนซึ่งมีขนาดเล็กอยู่ตรงข้ามครีบหลังและมีครีบฝอยเรียงเป็นแถวไปจรดโคนหางครีบท้องอยู่ใต้ครีบอก หางเป็นแฉกเว้าลึก สีด้านหลังเป็นสีเขียวเข้มหรือน้ำเงินปน ข้างตัวและท้องสีเหลืองมีจุดกลมสีดำ 2 แถว (อยู่ด้านบนและด้านล่างของเส้นข้างตัว) ด้านข้างตัวแถบบนมีขนาดใหญ่กว่าแถวล่าง ปลายครีบหลังอันที่สองมีแถบดำ 
ปลาสีเสียดมีความยาวประมาณ 20-50 เซนติเมตร แต่พบได้ยาวถึง 110 เซนติเมตร และมีน้ำหนักถึง 11 กิโลกรัม
ปลาสีเสียดเป็นปลาที่รวมตัวกันเป็นฝูง ออกหากินบริเวณไหล่ทวีปบริเวณชายฝั่งทะเลหรือผิวน้ำ พบกระจายพันธุ์ตั้งแต่ทะเลแดง, แอฟริกาตะวันออก, ฮาวาย, หมู่เกาะมาร์เคซัส, ตอนใต้ของทะเลญี่ปุ่น, นิวซีแลนด์
ปลาสีเสียดเป็นปลาเศรษฐกิจที่สำคัญชนิดหนึ่ง เนื้อมีรสชาติดี
กิ่งจังหวัดโทกาจิ

กิ่งจังหวัดโทกาจิ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดโทกาจิเรียงตามปี ค.ศ.
ภูมิศาสตร์.
 <imagemap>
Image:Labeled administrative map of Hokkaido prefecture.svg
<imagemap>
Image:Labeled administrative map of Hokkaido prefecture.svg
 เทศบาลในกิ่งจังหวัดโทกาจิ ภาพที่สามารถคลิกได้
โตโยต้า ลีกคัพ รอบคัดเลือก 2554

ฟุตบอล "โตโยต้า ลีกคัพ 2554" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยที่ ธัญบุรี อาร์เอ ยูไนเต็ด, ตาก และ มหาสารคาม ยูไนเต็ด เป็นสโมสรที่จับสลากได้เข้ารอบแรก(64 ทีม)
ระบบการแข่งขัน.
ทำการจับสลากวันที่ 12 พฤษภาคม
กรุงเทพและปริมณฑล.
รอบคัดเลือกรอบสอง.
สโมสรที่จับสลากได้เข้ารอบ 64 ทีม
ภาคเหนือ.
รอบคัดเลือกรอบแรก.
สโมสรที่จับสลากได้เข้ารอบ 64 ทีม
ภาคตะวันออกเฉียงเหนือ.
รอบคัดเลือกรอบสอง.
สโมสรที่จับสลากได้เข้ารอบ 64 ทีม
โรงเรียนศิลปะมัธยมปลายช็อนจู

โรงเรียนศิลปะมัธยมปลายช็อนจู  เป็นโรงเรียนมัธยมปลายเอกชน ตั้งอยู่ที่ เขตวันจู จังหวัดจอลลาเหนือ โดยได้รับการรับรองสถาบันในวันที่ 10 ตุลาคม ค.ศ. 1994 และในวันที่ 6 มีนาคม ค.ศ. 1995 ได้มีการจัดให้มีหลักสูตรการดนตรี, การขับร้อง, ภาพยนตร์และการละคร โดยได้ทำการจัดการเรียนการสอนใน 15 ห้องเรียน คำขวัญของโรงเรียน คือ ความปรองดอง, ความคิดสร้างสรรค์ และการบริการ ต้นไม้ประจำโรงเรียนคือ ไพน์แดงเกาหลี และมีดอกอาซาเลีย ("Rhododendron mucronulatum") เป็นดอกไม้ประจำโรงเรียน และสถาบันแห่งนี้ยังได้รับรางวัลด้านความคิดสร้างสรรค์สาขาศิลปะจากผลงานของครูผู้สอนและนักเรียน โดยได้รับการยอมรับในระดับประเทศของสาขาดังกล่าว รวมถึงเป็นที่รู้จักในฐานะของโรงเรียนที่มีนักร้องที่มีชื่อเสียงสำเร็จการศึกษาจากที่แห่งนี้
โรงเรียนนานาชาติเคนต์เกาหลี

โรงเรียนนานาชาติเคนต์เกาหลี  ก่อตั้งขึ้นใน ค.ศ. 1999 โดยมีวัตถุประสงค์ให้แก่นักศึกษาต่างชาติในโซล ประเทศเกาหลีใต้ กับตัวแทนของนักเรียนกว่า 30 ประเทศ ซึ่งส่วนใหญ่เป็นนักเรียนที่มาจากประเทศสหรัฐอเมริกา โดยมีนักเรียนที่ลงทะเบียนเรียนราวสามร้อยคน ตั้งแต่ระดับอนุบาล จนถึงระดับไฮสคูล
โรงเรียนแห่งนี้ได้รับการแต่งตั้งโดยรัฐมนตรีว่าการกระทรวงศึกษาธิการ แห่งสาธารณรัฐเกาหลี สมาชิกของสภาภูมิภาคเอเชียตะวันออกแห่งโรงเรียนโพ้นทะเล และได้รับการรับรองโดยสมาคมโรงเรียนและวิทยาลัยตะวันตก
โรงเรียนได้เริ่มขึ้นในฐานะสถาบันโรงเรียนมัธยมเท่านั้น หากแต่ ณ วันนี้ ทางโรงเรียนได้มีชั้นเรียนตั้งแต่ระดับชั้นอนุบาลไปจนถึงเกรดสิบสอง ปัจจุบันโรงเรียนตั้งอยู่ในควังจินกู โดยมีการออกแบบที่ทันสมัยเป็นอย่างมาก
ทุกชั้นเรียนจะสอนเป็นภาษาอังกฤษเท่านั้น ซึ่งเป็นหลักสูตร ESL (ภาษาอังกฤษในฐานะภาษาที่สอง) ซึ่งมีชั้นเรียนเสริมเพื่อสนับสนุนนักเรียนที่ขาดระดับความสามารถในภาษาอังกฤษ
ทางโรงเรียนมีนักศึกษาประมาณหนึ่งร้อยคนที่ลงทะเบียนเรียนในแต่ละระดับการศึกษา จากระดับประถมศึกษา, มัธยมต้น จนถึงมัธยมปลาย
กีฬา.
โรงเรียนนานาชาติเคนต์เกาหลี ได้เข้าร่วมแข่งขันในรายการ ดิวิชัน II ออฟเดอะโคเรียน-อเมริกันอินเตอร์สกอลาสติคแอ็คติวิตี้คอนเฟอเรนซ์ (KAIAC) ในวอลเลย์บอลชายและหญิง, บาสเกตบอลชายและหญิง รวมถึงฟุตบอลชายและหญิง และโรงเรียนนี้ยังได้ร่วมแข่งขันในกีฬาว่ายน้ำกับการแข่งขันข้ามประเทศ ซึ่งสองรายการนี้ยังไม่ได้มีการแบ่งระดับอีกด้วย ซึ่งทางโรงเรียนได้เข้าร่วมสมาคมใน ค.ศ. 2003 ทีมบาสเกตบอลชายได้ชนะการแข่งขันสมาคม KAIAC ใน ค.ศ. 2007 และ 2008 โดยในฤดูกาล 2008-2009 ทีมวาซิตี้ซอคเกอร์ชายชนะทั้งการแข่งขันของสมาคม KAIAC รวมถึงการแข่งขันแบบทัวร์นาเมนท์ ส่วนทีมวอลเลย์บอลหญิงชนะการแข่งขัน KAIAC ใน ค.ศ. 2010 และ 2011 รวมถึงชนะรายการของสมาคม KAIAC ใน ค.ศ. 2011
วิทยาลัยสตรีฮากูโฮ

วิทยาลัยสตรีฮากูโฮ (; โรมาจิ: "Hakuhō joshi tanki daigaku") เป็นอนุวิทยาลัยเอกชน ตั้งอยู่ที่เมืองโอจิ จังหวัดนาระ ประเทศญี่ปุ่น ก่อตั้งขึ้นใน ค.ศ. 1998 ซึ่งเดิมเป็นโรงเรียนที่ก่อตั้งขึ้นใน ค.ศ. 1984
แกรนต์ โฮลต์

แกรนต์ โฮลต์  เกิดเมื่อวันที่ 12 เมษายน พ.ศ. 2524 เป็นนักฟุตบอลชาวอังกฤษ ขณะนี้ได้ลงเล่นให้กับ นอริช ซิตี ในตำแหน่ง กองหน้า และยังเป็นกัปตันทีมอีกด้วย
โตโยต้า ลีกคัพ รอบคัดเลือก 2555

ฟุตบอล "โตโยต้า ลีกคัพ 2555" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยที่ ยะลา เป็นสโมสรที่จับสลากได้เข้ารอบแรก(64 ทีม)
ระบบการแข่งขัน.
ทำการจับสลากวันที่ 23 มีนาคม
กรุงเทพและปริมณฑล.
กรุงเทพและปริมณฑล มีสโมสรเข้าร่วม 14 ทีม คัดเข้าสู่รอบแรก 6 ทีม
ภาคกลางและภาคตะวันออก.
ภาคกลางและภาคตะวันออก มีสโมสรเข้าร่วม 18 ทีม คัดเข้าสู่รอบแรก 6 ทีม
ภาคเหนือ.
ภาคเหนือ มีสโมสรเข้าร่วม 15 ทีม คัดเข้าสู่รอบแรก 6 ทีม
ภาคตะวันออกเฉียงเหนือ.
ภาคตะวันออกเฉียงเหนือ มีสโมสรเข้าร่วม 15 ทีม คัดเข้าสู่รอบแรก 6 ทีม
ภาคใต้.
ภาคใต้ มีสโมสรเข้าร่วม 7 ทีม คัดเข้าสู่รอบแรก 4 ทีม(รวม ยะลา ที่จับสลากได้เข้ารอบแรก)
รอบคัดเลือกรอบแรก.
สโมสรที่จับสลากได้เข้ารอบ 64 ทีม
ปลาโอดำ

ปลาโอดำ หรือ ปลาโอหม้อ หรือ ปลาทูน่าน้ำลึก (;
 ชื่อวิทยาศาสตร์: "Thunnus tonggol") เป็นปลาทะเลกระดูกแข็งชนิดหนึ่ง ในวงศ์ปลาอินทรี (Scombridae)
จัดเป็นปลาโอหรือปลาทูน่าชนิดหนึ่ง เป็นปลาผิวน้ำที่ชอบอยู่รวมกันเป็นฝูงเช่นเดียวกับปลาชนิดอื่นในวงศ์นี้ทั่วไป มีลำตัวค่อนข้างกลมและยาวเพรียวแบบกระสวย ครีบหลังที่แยกออกจากกันเป็นสองอันและอยู่ห่างกันเพียงเล็กน้อยเท่าขนาดความ ยาวของตา ครีบอกหลังยาวมาก ครีบท้องตั้งอยู่ในแนวเดียวกับครีบอก ครีบก้นอยู่เยื้องครีบหลังอันที่สองเล็กน้อย ครีบหางใหญ่เว้าลึกเป็นรูปวงเดือน มีเกล็กเล็กละเอียดอยู่บริเวณแนวท้อง มีจุดสีขาวเรียงกันเป็นแถวไปตามความยาวของส่วนท้อง ครีบฝอยของครีบหลังและครีบก้นมีสีเทาแกมเหลือง
มีความยาวประมาณ 40-70 เซนติเมตร มีขนาดความยาวใหญ่สุดถึง 145 เซนติเมตร น้ำหนักกว่า 40 กิโลกรัม
พบกระจายพันธุ์อย่างกว้างขวางตั้งแต่ทะเลแดงและแอฟริกาตะวันออกถึงนิวกินี, ทะเลญี่ปุ่นตอนเหนือ จนถึงตอนใต้ของออสเตรเลียและนิวซีแลนด์ ในน่านน้ำไทยพบทั้งฝั่งอ่าวไทยและทะเลอันดามัน เป็นปลาที่หากินบริเวณผิวน้ำ โดยล่าปลาหรือสัตว์น้ำขนาดเล็กต่าง ๆ เป็นอาหาร
เป็นปลาเศรษฐกิจที่สำคัญชนิดหนึ่ง เนื้อสามารถทำไปปลาดิบในอาหารญี่ปุ่นได้
กิ่งจังหวัดคูชิโระ

กิ่งจังหวัดคูชิโระ  เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติศาสตร์.
ประวัติความเป็นมาของกิ่งจังหวัดคูชิโระเรียงตามปี ค.ศ.
ภูมิศาสตร์.
กิ่งจังหวัดคูชิโระประกอบด้วย 1 นคร 5 อำเภอ 6 เมือง และ 1 หมู่บ้าน ได้แก่
ปลาทูน่าครีบน้ำเงินเหนือ

ปลาทูน่าครีบน้ำเงินเหนือ หรือ ปลาทูน่ายักษ์ (ชื่อวิทยาศาสตร์: "Thunnus thynnus") ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี
จัดเป็นปลาโอหรือปลาทูน่าชนิดหนึ่ง พบกระจายพันธุ์ในมหาสมุทรเขตอบอุ่นระหว่างละติจูดที่ 5-50 องศาเหนือ สามารถอยู่อาศัยบริเวณผิวน้ำในระยะอุณหภูมิกว้างมากพบการแพร่กระจายบริเวณมหาสมุทรแอตแลนติกฝั่งตะวันตกและมหาสมุทรแปซิฟิกฝั่งตะวันออก มีลักษณะพิเศษที่เห็นได้เด่นชัดคือ ความกว้างที่สุดของลำตัวปลาอยู่ทางตอนต้นของครีบหลังอันที่หนึ่ง ตัวค่อนข้างอ้วนสั้น หัวโต ตาโต ครีบหลังแยกออกเป็นสองส่วนอย่างชัดเจน ที่คอดหางมีสีดำ มีขนาดความยาวที่สุดมากกว่า 300 เซนติเมตร แต่ที่พบทั่วไปมีขนาด 200 เซนติเมตร โดยตัวที่มีขนาดใหญ่ที่สุดเท่าที่บันทึกได้ คือ ยาว 458 เซนติเมตร และมีน้ำหนักถึง 684 กิโลกรัม มีอายุยืนยาวกว่า 30 ปี และเป็นสัตว์เลือดอุ่น เพราะร่างกายมีระบบปรับอุณหภูมิอย่างยอดเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง มีกลไกการทำงานของหัวใจที่ยอดเยี่ยม จัดเป็นปลาที่มีขนาดใหญ่ที่สุดในวงศ์นี้
ปลาทูน่าครีบน้ำเงินเหนือ นั้นเป็น[[ปลาเศรษฐกิจ]]ที่มีความสำคัญเช่นเดียวกับปลาทูน่าชนิดอื่น ๆ โดยเฉพาะใน[[ประเทศญี่ปุ่น]] เป็นปลาที่ชาวญี่ปุ่นทำการประมงมานานกว่า 5,000 ปี โดยชาวพื้นเมืองชาวไฮดาในแถบแปซิฟิกตะวันตกเฉียงเหนือ และมี[[การประมูล]]ซื้อขายปลากันใน[[ตลาดสด]]ยามเช้า โดยในต้นปี [[ค.ศ. 2011]] มีการให้ราคาปลาตัวที่มีน้ำหนักมากถึง 342 กิโลกรัม ด้วยราคาเกือบ 32,500,000 [[เยน]] (ประมาณ 11,900,000 [[บาท]]) ที่[[Tsukiji fish market|ตลาดปลาสึกิจิ]]ใน[[กรุงโตเกียว]] นับเป็นการทำลายสถิติเดิมที่เคยทำไว้ที่น้ำหนัก 202 กิโลกรัม เคยถูกประมูลด้วยราคา 20 ล้านเยน ปลาทูน่าครีบน้ำเงินเหนือด้วยความที่เป็นปลาขนาดใหญ่ ในตัวที่มีน้ำหนักเกินกว่า 130 กิโลกรัม จะมีเนื้อส่วนที่ติด[[ไขมัน]]มากกว่าปลาทูน่าชนิดอื่น ซึ่งเนื้อส่วนนี้เรียกกันในภาษาญี่ปุ่นว่า "[[โอะโทะโระ]]" (大とろ)
บ่วง

บ่วง เป็นงานเขียนนวนิยายแนวพีเรียด-ดราม่า-สยองขวัญ ของ จุลลดา ภักดีภูมินทร์ (หม่อมหลวงศรีฟ้า มหาวรรณ) โดยมีการสร้างเป็นละครโทรทัศน์ถึง 2 ครั้ง ในปี พ.ศ. 2535 และ พ.ศ. 2555 โดยออกอากาศทางสถานีวิทยุโทรทัศน์ไทยทีวีสีช่อง 3
"บ่วง" สร้างเป็นละครโทรทัศน์ 2 ครั้ง โดยครั้งแรกฉายทางช่อง 3 สร้างโดย ฟิกเกอร์ วัน กำกับการแสดงโดย สุพล วิเชียรฉาย ในปี พ.ศ. 2535–2536 นำแสดงโดย เล็ก ไอศูรย์, ปวีณา ชารีฟสกุล, พิมพ์ผกา เสียงสมบุญ และครั้งที่ 2 ฉายทางช่อง 3 ในปี พ.ศ. 2555 สร้างโดย บรอดคาซท์ ไทย เทเลวิชั่น กำกับการแสดงโดย ภวัต พนังคศิริ นำแสดงโดย พัชฏะ นามปาน, ศรีริต้า เจนเซ่น, ศิรพันธ์ วัฒนจินดา, ธนวรรธน์ วรรธนะภูติ, เอสเธอร์ สุปรีย์ลีลา, สุคนธวา เกิดนิมิตร, ชไมพร จตุรภุช, พิศมัย วิไลศักดิ์